Document ID: 32000R1040

32000R1040
L 118/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1040/2000 НА СЪВЕТА
от 16 май 2000 година
за изменение на Регламент (ЕО) № 1255/1999 относно общата организация на пазара на мляко и млечни продукти
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално членове 36 и 37 от него,
като взе предвид предложението на Комисията (1),
като взе предвид становището на Европейския парламент (2),
като взе предвид становището на Икономическия и социален комитет (3),
като има предвид, че:
(1)
Член 31 от Регламент (ЕО) № 1255/1999 (4) предвижда възстановявания за някои продукти, обхванати от регламента, ако се изнасят като стоки, изброени в приложение II към него, въз основа на цените за тези продукти в световната търговия и разликата между тези цени и цените в Общността, в рамките на ограниченията, произтичащи от сключените споразумения в съответствие с член 300 от Договора.
(2)
В няколко земеделски сектора, по-специално зърнени култури, захар, ориз и яйца, на Комисията е предоставена отговорността за идентифициране на стоките, които могат да имат право на възстановяване при износ, включително стоки, които не попадат в приложение I към Договора, с оглед да се гарантира необходимата гъвкавост за възможно най-ефективното използване на наличните ресурси; поради това е уместно на Комисията да бъде предоставена същата отговорност за идентифициране на стоките, които отговарят на изискванията за възстановявания в сектора на млечните продукти,
ПРИЕ НАСТОЯЩИЯ РЕГЛАМЕНТ:
Член 1
Член 31, параграф 14 от Регламент (ЕО) № 1255/1999 се заменя със следното:
„14. Комисията приема в съответствие с установената в член 42 процедура подробни правила за прилагането на настоящия член, включително разпоредби за преразпределението на неразпределените или неизползваните количества за износ, както и всякакви изменения в приложение II. Въпреки това подробните правила за прилагането на параграфи 8, 10, 11 и 12 по отношение на продуктите, посочени в член 1 и изнесени под формата на стоки, изброени в приложение II към настоящия регламент, се приемат в съответствие с процедурата, установена в член 16 от Регламент (ЕО) № 3448/93.“
Член 2
Настоящият регламент влиза в сила на седмия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 16 май 2000 година.

Labels: 3
17
6